Grenland će dobiti prvi, doista futuristički stadion. On bi se trebao nalaziti u sklopu većeg projekta komercijalnog i kulturnog centra grada Nuuka koji broji 18.000 stanovnika. Na tiskovnoj konferenciji u utorak projekt je predstavio poznati svjetski arhitekt, Danac Bjarke Ingels čija BIG grupacija bi trebala graditi stadion.

Zbog klime i niskih temperatura nogomet se na Grenlandu može igrati tek dva tjedna do najviše mjesec dana u godini stoga bi stadion imao krov, ali i velike prozore sa svih strana. Bjarke je napomenuo da mu je u dizajnu bilo najvažnije da se stadion dizajnom uklapa u okoliš. Cijena izgradnje i rok zasad nisu poznati.